Murrosvuosille
On ihanat nää vuodet,
 kun vanhaa kaadetaan
 ja sorron raunioille
 uus elo nostetaan,
 kun punaruskot palaa
 maan äärest toisehen,
 ja uutta rakentaissaan
 uus syntyy ihminen.

 Nyt syrjäisinkin seutu
 käy voitost voittohon,
 ei kylvä sarkatilkkuun,
 vaan yhteispeltohon.
 Siell raatajien joukot
 nyt kilpaan innostuu.
 Kun murskattu on esteet,
 elämä vaurastuu.

 Viel taistelumme jatkuu.
 Korkeelle uskallus!
 Nyt rakennustyön rinnan
 käy hengen kumous.
 On tarut sekä taiat
 jo hälventyneet pois,
 ja haihtuu jumalatkin
 kuin ollutkaan ei ois.

 Suurmenestyksin täyttyi
 ens viisivuotinen.
 Nyt toista suoritamme
 tarmolla, kilpaillen.
 Tää rynnistys lyö luokat
 aikojen unhohon
 ja raatajansa nostaa
 maa tasa-arvohon.

1934

Yrjö Savolainen